text: نائب صدر جمہوریہ نے نوجوانوں سے زور دے کر کہا کہ وہ ملک کو بالخصوص دیہی علاقوں کو غریبی ، جہالت، ناخواندگی اور دیگر سماجی برائیوں مثلاً جنسی تفریق اور ذات پات پر مبنی تعصب کے چنگل سے چھٹکارا دلانے کیلئے آگے بڑھ کر آئیں۔ انہوں نے کہا کہ ہمارے ملک کے نوجوانوں کو اکیسویں صدی کے چیلنجوں سے نمٹنے اور ملک کی اقتصادی ترقی اور فروغ کیلئے کثیر آبادی کا فائدہ اٹھانے کیلئے علم و ہنر اور رویوں کا حسین امتزاج حاصل کرنے کی ضرورت ہے۔